American Psycho (filma)

American Psycho, , 2000ko Mary Harron estatubatuarrak zuzendutako umore beltzezko thriller filma bat da. Bret Easton Ellis idazlearen American Psycho eleberrian oinarritua dago. Christian Bale, Willem Dafoe, Jared Leto, Josh Lucas, Samantha Mathis, Matt Ross, Bill Sage, Chloë Sevigny, Cara Seymour, Justin Theroux, Guinevere Turner eta Reese Witherspoon aktoreek antzeztu zuten.

2000ko urtarrilaren 21an Sundanceko Zinemaldian estreinatu zen, serieko-hiltzaile baten gorabeherak kontatzen ditu, denboraren poderioz kultuzko filma bilakatu da.

2002an Morgan J. Freemanek zuzendu eta Mila Kunis aktoreak antzeztutako American Psycho 2 jarraipena izan zuen, orduko horretan hiltzaile psikopataren papera emakumezkoa zelarik.

 Argumentua 

1987, Manhattan. Jazkerak norberaren azalak baina garrantzitsuagoa eta moralki erabat planua den mundu batean, Patrick Bateman (Christian Bale) gaztea senargai perfetua izateko baldintza egoki guztiak dituen yuppie harro eta berekoi bat da eta munduan bere lekua etsipenez topatzen saiatzen da. Wall Streeteko gainontzeko dirudun harroskoak bezalakoa izaten gero eta gehiago saiatu arren bere berezko barne sen beldugarri, odolzale eta sexuzalearen kontrola galtzen doa, ondorioz objetuek pertsonen gorputzak eta arimak baino gehiago balio duten egoera nahasi eta ero batean barneratzen joango da, zuzen-zuzenean bere buruaren suntsiketara.

 Aktoreak 
 Christian Bale: Patrick Bateman
 Justin Theroux: Timothy Bryce
 Josh Lucas: Craig McDermott
 Bill Sage: David Van Patten
 Chloë Sevigny: Jean
 Reese Witherspoon: Evelyn Williams
 Samantha Mathis: Courtney Rawlinson
 Jared Leto: Paul Allen
 Willem Dafoe: Donald Kimball detektibea
 Guinevere Turner: Elizabeth

 Kanpo estekak 
 American Psycho filmaren IMDBko fitxa irakurgai 

Kategoria:Ameriketako Estatu Batuetako filmak
Kategoria:Serieko hiltzaileei buruzko filmak
Kategoria:Thrillerrak
Kategoria:Beldurrezko komedia filmak
Kategoria:Film satirikoak
Kategoria:Psikopatei buruzko filmak
Kategoria:Emakumeen aurkako indarkeriari buruzko filmak
Kategoria:Negozioei buruzko filmak
Kategoria:Nartzisismoari buruzko filmak
Kategoria:Eleberrietan oinarritutako filmak
Kategoria:Kultuzko filmak
Kategoria:New Yorken girotutako filmak
Kategoria:1987an girotutako filmak